b'\n_START_ARTICLE_\nMala Wang-Naveen\n_START_SECTION_\nKarriere\n_START_PARAGRAPH_\nMala Wang-Naveen begynte som kommunikasjonsr\xc3\xa5diver i 2016. F\xc3\xb8r det var hun tilknyttet Aftenposten. I 2010 debuterte Wang-Naveen som romanforfatter med Desiland p\xc3\xa5 Aschehoug Forlag. Romanens hovedpersoner er den norsk-indiske familien Mehta og handlingen er lagt til Stovner og Gr\xc3\xb8nland i Oslo og Mumbai i India. Hun har tidligere ogs\xc3\xa5 bidratt p\xc3\xa5 tekstantologiene \xc2\xabSvart p\xc3\xa5 hvitt\xc2\xbb og \xc2\xabRosa prosa\xc2\xbb. I mars 2013 utga hun boken "Den globale baby" om surrogati i India. Anne Holt kalte boka "Et absolutt must read for alle surrogatimotstandere. Og tilhengere. Og for dem som ikke vet hva de skal mene."\n_START_SECTION_\nBakgrunn\n_START_PARAGRAPH_\nMala Wang-Naveen, som selv har indisk opphav, vokste opp p\xc3\xa5 Stovner nord i Groruddalen og gikk p\xc3\xa5 Rommen skole. Hun har en master i litteraturformidling, og har et mellomfag i medievitenskap. Hun er gift og bosatt p\xc3\xa5 St. Hanshaugen i Oslo._NEWLINE_P\xc3\xa5 bloggen desiland.no kan man lese om hennes bokprosjekter. Hennes ti \xc3\xa5r yngre s\xc3\xb8ster Neha Naveen (f. 1986) er publisert med en novelle i Amnesty International sin antologi Akkurat n\xc3\xa5.'